da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da da da sv da da en en da en da en en en en da en da da da da en da da en da nb da da sv da da da da en da da da et da da fr da da da da da da da hu da da da da da da da sl da en pt da da da da da da da da da da da da da da da da da da da da da da da da en da da da en da da da af da da en da cs en da da fr en da id da de nb en da en da cs fi en en en de et nn nb de da de en sl da de es de da da en da da da da en da da nl da da da da da da da da da da da it de es en da da da da sv pl it en ceb nb ca da da da da da da da da da da sv en en da en en en da en da en es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Warfarin "Orion"? - Find information på Medicin.dk
Warfarin "Orion" bruges til behandling af
Blodprop i de dybe vener
Blodprop i hjernen eller hjerneblødning
Warfarin "Orion" er et blodfortyndende middel. K-vitamin-antagonist.
Bemærk: Der er sket alvorlige fejl ved håndtering af dette lægemiddel.
INR (blodets evne til at størkne) skal måles mindst hver 4. uge, for at undgå blødning eller blodpropper.
Skal du opereres, skal du måske holde pause med Warfarin "Orion". Tal med din læge.
Får du et nyt ekstra lægemiddel, skal INR måles igen og dosis evt. justeres. Læs mere
forebyggelse af blodpropper hos særligt udsatte, fx hvis man er sengeliggende i lang tid eller har uregelmæssig hjerterytme (atrieflimren).
Der er stor individuel variation, og dosis er varierende, afhængig af sygdommens art og sværhedsgrad.
Vedligeholdelsesdosis bestemmes efter måling af blodets evne til at størkne (INR). Sædvanligvis 1-4 tabletter (2,5-10 mg) 1 gang i døgnet.
Varigheden af behandlingen afhænger af sygdommens art og kan i nogle tilfælde være livslang.
Den samlede daglige dosis skal tages på én gang og på samme tidspunkt hver dag.
Flere end 10 ud af 100 personer får bivirkningen.
Hårtab, Kraftig lokalirritation med ødelæggelse af huden, Hudkløe, Hududslæt.
Højst 1 ud af 10.000 personer får bivirkningen.
Udfældning af kalk i vævene.
Småblødninger i hud og slimhinder.
En almindelig bivirkning er øget følsomhed for warfarin efter langvarig behandling.
Sjældent er set blåfarvning af tæerne (Purple Toe Syndrom).
Læs generelt om bivirkninger
Bør ikke anvendes ved:
nylig blødning i hjernen eller maven
udposninger på blodårerne (aneurismer)
svulster og sår i maven, spiserøret, tarmene eller urinvejene.
Det er vigtigt, at du tager midlet som anvist, da du ellers kan risikere blødninger eller blodpropper. Derfor kontrolleres blodets fortyndingsgrad (INR) regelmæssigt under behandlingen.
Opkastninger, diarré, ændring i rygevaner og omlægning af dine spisevaner, fx hvis du bliver vegetar, kan ændre virkningen af midlet.
Ved behandlingens start får du et kort, som viser, at du er i behandling med et blodfortyndende lægemiddel.
Ved besøg hos læge eller tandlæge skal du vise dem kortet, fordi operative indgreb og indsprøjtning i en muskel kan medføre blødninger.
Midlet skal anvendes med forsigtighed ved operationer, meget forhøjet blodtryk, lever- og nyresygdomme, mangel på protein C eller S, visse variationer i genet for leverenzymer, og til ældre.
Indtagelse af grapefrugt eller alkohol kan ændre virkningen af Warfarin "Orion".
Bemærk: Der er sket alvorlige fejl ved håndtering af dette lægemiddel.
Forveksling af antal mg med antal tabletter. Medfører risiko for blodpropper eller alvorlig blødning.
Patienten er ikke orienteret om, at blodets størkningsgrad (INR) skal overvåges løbende. Manglende overvågning - og justering af medicin derefter - medfører risiko for blodpropper eller alvorlig blødning.
Forsigtighed ved dårligt fungerende lever.
Bør ikke anvendes ved meget dårligt fungerende lever.
Bemærk, der er sket alvorlige fejl i håndteringen af Warfarin "Orion". Læs mere på Medicin.dk - Professionel under Typiske alvorlige fejl.
Brug af anden medicin
Det er vigtigt at informere lægen om alle de lægemidler, du tager. Det gælder også naturlægemidler og kosttilskud.
Naturlægemidler, der indeholder perikon, kan ændre virkningen af Warfarin "Orion". Kombinationen skal undgås.
Samtidig behandling med visse svampemidler, bl.a. miconazol som mundhulegel (fx Brentan®), øger risikoen for blødninger.
Følgende lægemidler nedsætter eller kan nedsætte virkningen af Warfarin "Orion", så INR falder med risiko for blodprop:
Epilepsi: carbamazepin, phenobarbital, phenytoin, primidon
Forhøjet blodtryk i lungerne: bosentan
Infektion: dicloxacillin, flucloxacillin, rifampicin
Leddegigt og Morbus Crohn: sulfasalazin.
C-vitamin (ascorbinsyre) i store doser
Naturlægemidler, der indeholder perikon, kan ændre virkningen af Marevan og må ikke tages.
Følgende lægemidler øger eller kan øge virkningen af Warfarin "Orion", så INR stiger med risiko for blødning:
Blodpropper: apixaban, argatroban, dabigatranetexilat, clopidogrel, edoxaban, eptifibatid, heparin, rivaroxaban
Depression: citalopram, duloxetin, escitalopram, fluoxetin, fluvoxamin, paroxetin, sertralin
Forhøjet kolesterol: fluvastatin, gemfibrozil, rosuvastatin, simvastatin
Gigt og smerter: acetylsalicylsyre, celecoxib, diclofenac, etodolac, ibuprofen, leflunomid, lornoxicam, meloxicam, naproxen, paracetamol, phenylbutazon, piroxicam, tramadol
Hjerterytmeforstyrrelser: amiodaron, dronedaron, propafenon
Infektion: amoxicillin, ampicillin, azithromycin, ciprofloxacin, clarithromycin, clavulansyre, erythromycin, isoniazid, levofloxacin, metronidazol, moxifloxacin, sulfamethizol, sulfamethoxazol med trimethoprim
Kræft: capecitabin, etoposid, erlotinib, fluoruracil, gemcitabin, ifosfamid, imatinib, tamoxifen, tegafur, trastuzumab
Svampe: econazol, fluconazol, itraconazol, ketoconazol, miconazol, voriconazol
Binyrebarkhormoner: prednisolon, prednison (i høj dosis)
E-vitamin (tocopherol) i store doser.
Må kun anvendes under visse forudsætninger. Denne tekst afviger fra firmaets godkendte produktinformation (produktresumé).
Der er øget risiko for misdannelser af fosteret, spontan abort og for tidlig fødsel. Må kun anvendes efter aftale med speciallægen.
Læs mere om gravide og medicin
Kan om nødvendigt anvendes.
Læs mere om ammende og medicin
Må ikke tappes. 4 ugers karantæne efter endt behandling.
Læs mere om bloddonorer og medicin
Virker ved at hæmme blodets evne til at størkne.
Normalt vil K-vitamin, indtaget med føden, bevirke en produktion i leveren af stoffer, der medvirker ved blodets størkning. Warfarin nedsætter produktionen af disse stoffer.
Den kraftigste virkning indtræder efter 2-3 døgn.
Efter længere tids behandling ophører virkningen først 3-5 dage efter sidste dosis.
Halveringstiden i blodet ( T½) er 20-60 timer.
Tabletter. 1 tablet indeholder 2,5 mg (krydskærv) warfarin (som natriumsalt).
Pakninger, priser, tilskud og udlevering
tabletter 2,5 mg (kan dosisdisp.)
Læs mere om tilskud
Læs mere om udlevering
Information til sundhedsfaglige om
23.06.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø